paragraph_text: HASTK Mladost (Hrvatski akademski stolnoteniski klub Mladost) jedan je od najuspješnijih ženskih klubova u zemlji kojeg uvijek predstavljaju najbolje hrvatske stolnotenisačice. To potvrđuju brojna priznanja i postignuti športski rezultati na svjetskim, europskim i regionalnim natjecanjima, kao i na državnim prvenstvima. Iako već 66 godina odgaja mnoge generacije, i dalje svakodnevno radi na popularizaciji stolnog tenisa jer ovaj šport želi približiti svim ljudima, a uskom suradnjom s muškim stolnoteniskim klubom GSTK Zagreb to i uspijeva.